Joos van Cleve

Joos van Cleve, oik. Joos van der Beke (noin 1485–1540) oli alankomaalainen taiteilija. Hän työskenteli lähinnä Antwerpenissä. Hänen on katsottu olevan sama taiteilija kuin "Marian kuoleman mestari", joka on maalannut alttarikuvat Neitsyt Mariasta vuonna 1515 Kölniin ja vuonna 1523 Müncheniin. Hänen väriasteikkonsa oli hyvin rikas ja tyylinsä alankomaalaisen eloisa ja intiimi. Hän maalasi madonnan kuvia ja muotokuvia, joissa sanotaan olevan Leonardo da Vincin vaikutusta.

Hänen poikansa on Cornelius van Cleeve, josta käytetään joskus virheellisesti nimeä Joos van Cleve nuorempi.

Lähteet

Alankomaalaiset taiteilijat
Vuonna 1485 syntyneet
Vuonna 1540 kuolleet